**Læreplan 2014**

**Grundlæggende pædagogiske principper**

Børn kan ikke *ikke* lære! Læring foregår på alle tidspunkter i institutionens hverdag, derfor er læringsrummet i hverdagslivet udgangspunktet for vores læreplaner.

Tryghed i institutionen og tillid til de voksne er udgangspunkt for at læring kan finde sted.

Karmsten er - og skal være - en inkluderende kultur, hvor alle er accepterede og velkomne, som dem de er. Med inklusion forstår vi rummelighed overfor forskelligheder, at huset skal passe til individerne, ikke omvendt, og at pædagogik planlægges i dialog med alle interessenter, med udgangspunkt i det enkelte barn, den aktuelle børnegruppe og dens behov.

For at give plads til *alles* læring, har vi fokus på det forpligtende fællesskab, hvor børnene lærer at være på – men også lade andre børn være på.

Venskaber er fokuspunkt i Karmsten, også når det gælder læring. Her har vi øje for hvordan venskaber kan stå i vejen for eller fremme læring, samt hvilken læring venskaberne indebærer.

Det er det pædagogiske personales ansvar at tilbuddene er varierede, for at stimulere læring.

Det er det pædagogiske personales ansvar at stimulere og vedligeholde eget engagement, så hverdag og aktiviteter bærer præg af dette.

Børnene skal have mulighed for at lære af egne erfaringer, det vil sige de skal være aktive medskabere af egen læring.

Børn lærer ved at være fysisk aktive.

Elektroniske medier bruges i Karmsten – men altid kun som et supplement til de mange værktøjer, vi benytter i læringssituationer med børnene. Ipads er for eksempel ikke et mål i sig selv, men blot et middel til at nuancere læringen yderligere (vi ser et træ på Engen, børnene rører ved det, klatrer i det, ser dets blade og frugter. På ipads hjemme i huset igen *kan* vi finde andre træer, større træer, se eksempler på, hvad man kan bygge af træer osv). (se endvidere Ipad-politik på www.karmsten.dk)

Børn lærer også gennem leg, fordi de i legen eksperimenterer, imiterer og gør sig erfaringer. Derfor skal mulighed for ’fri leg’ også være en del af dagligdagen; i en afpasset mængde i forhold til de planlagte aktiviteter.

I arbejdet med børnene vægter vi processen frem for produktet, men samtidig *respekterer* vi produktet og opfordrer til gennemførelse og kvalitet.

Børn lærer bedst, når de er motiverede. Motivationen kommer, når vores aktiviteter er interessante og sjove, og disse aktiviteter skal være en integreret del af vores hverdag.

**De seks læreplanstemaer**

|  |  |
| --- | --- |
| **De grundlæggende temaer, som er i spil i al planlægning:** |  |
| Barnets alsidige og personlige udvikling | Selvværd, grænsesætning, fantasi, kreativitet, følelser, stillingtagen, motivation og vedholdenhed. |
| Barnets sociale kompetencer | Etablere fællesskaber med andre, føle og udtrykke empati og respekt for andre, indgå i sammenhænge med andre og kende til demokratiske værdier. |
| **Temaer, som er faglignende:** |  |
| Barnets sproglige udvikling | Ordforråd, udtale, kendskab til skriftsprog, rim og remser, eksistensen af tal og bogstaver og hvad de kan bruges til, samt kommunikation. |
| Barnets motoriske udvikling | Sundhed, ernæring, fysisk aktivitet, beherske og praktisere fin- og grovmotoriske bevægelser, kende til dagtilbuddets og lokalområdets fysiske muligheder. |
| Barnets naturforståelse | Respekt og kendskab til naturen og naturfænomener, miljø, logisk tænkning og kende kategorier som vægt, form og antal. |
| Barnets kulturelle udtryksformer og værdier | Kendskab til forskellige kulturelle udtryksformer og værdier, udnyttelse og brug af sanser via musik, tegning, dramatik, ler mv. Kendskab til danske traditioner. |

**Dokumentationsform:** Matrixskemaer, informations- og dokumentationstavler i afdelingerne, observationer af børn, individuelle handleplaner, projektbeskrivelser og –evalueringer, sprogvurdering, udstillinger af børneværker, info og billeddokumentation på hjemmeside, samt daglig, mundtlig kommunikation mellem personale, ledelse, børn og forældre.

**Evaluering af sidste års læreplansmål**

|  |  |  |  |
| --- | --- | --- | --- |
| **Tema: Sprog**  **Udvalget: Beatrice, Pernille og Lene** | | **Hvilke læreplanstemaer arbejdes der særligt med: (udover ’alsidig personlig udvikl.’ og ’sociale kompetencer’, som altid er i spil)** | |
| **x** | **Alsidig personlig udvikling** |
| **x** | **Sociale kompetencer** |
| **x** | Sproglig udvikling |
| **Børnehuset Karmsten** | **Årstal:**  **2013** |  | Krop og bevægelse |
|  | Natur og naturfænomener |
|  | Kulturelle udtryksformer og værdier– forstået som samværskultur,  legekultur, læringskultur, Karmstenkultur |

**Hvad viste dokumentationen/evalueringsspørgsmålene om vores læreplansmål?**

|  |
| --- |
| Læreplan 2013 er gennemført som beskrevet.   * Sproggrupper har kørt hele 2013 i vuggestuen, i form af hhv. en sproggruppe og en læsegruppe, hver med en dag om ugen. Der er dokumenteret i mappen, og henvist til dokumentationen på tavlen, alligevel lader det til at mange forældre ikke læser denne. Personalet opfordrer løbende de relevante forældre til at læse i mappen, og er tilfredse med dette. * Der er lavet følgende særlige projekter gennem året, der relaterer til Læreplan ’13:  1. ’Læse bog på biblioteket’ (Lagunebørn) 2. ’Sprog- og læsegrupper’ (vuggestuen, se ovenfor) 3. ’Sproguger’ (vuggestuen) 4. ’Fransk uge’ (Børnehave) 5. ’Film på biblioteket’ (børnehave) 6. ’H. C. Andersen’ (hele huset)  * Der foreligger projektbeskrivelser, og –evalueringer for projekterne gennem 2013. * Ca. halvdelen af de forældre, der svarede på vores spørgeskemaundersøgelse i dec. ’13, udtrykte at de *ikke* kendte temaet for vores Læreplan – dette søges gjort bedre fra vores side i ’14. * De kufferter og kasser, der er lavet til begge afdelinger, bruges i begrænset omfang. Personalet udtrykker tilfredshed med, at have dem i baghånden eller til planlægningen. Dialogisk læsning benyttes bredt. * Vi kan være i tvivl om hvorvidt det opfattes af forældre, når de læser tavlen, at der er en rød tråd og sammenhæng til vores læreplanstema. Læreplansgruppen i 2014, tager dette spørgsmål med i udformningen af Læreplan ’14 – da det er vores formål at Læreplanen er tydelig i den daglige planlægning også. |

**Det kommende års læreplansmål**

|  |  |  |  |
| --- | --- | --- | --- |
| **Tema:**  **Natur og naturfænomener**  **Udvalget: Jane, Lonnie og Lene** | | **Hvilke læreplanstemaer arbejdes der med, udover de to første, som er**  **grundlæggende i enhver pædagogisk planlægning:** | |
| **x** | **Alsidig personlig udvikling** |
| **x** | **Sociale kompetencer** |
|  | Sproglig udvikling |
| **Børnehuset Karmsten** | **Årstal:**  **2014** |  | Krop og bevægelse |
| **x** | Natur og naturfænomener |
|  | Kulturelle udtryksformer og værdier |
|  | | | |
| **Læringsmål** | | | |

**Når vi arbejder med temaet, er vores mål:**

|  |
| --- |
| * At fokus på natur og naturfænomener afspejles i den daglige planlægning, samt er tydelig i projekter. * At børnene bibringes indsigt i natur og naturfænomener, herunder vejr, dyre- og planteliv, årstider, former, antal, miljø og fysik & kemi (science). * Karmsten indfører i 2014 Fuld Forplejning til alle børn – dette skal også bruges i læreplansammenhæng; hvor kommer fødevarerne fra, hvor gror/lever de, hvordan ser råvarerne ud før tilberedning osv. |

|  |
| --- |
| **Tegn på læring** |

**Vi kan se, at vi arbejder med vores læringsmål, når:**

|  |
| --- |
| * Den ugentlige/månedlige planlægning indtænker temaet. * Tavlerne bærer præg af temaet, så det også er synligt for forældrene. * Projektperioder i begge afdelinger er gennemført, med projektbeskrivelser og   – evalueringer.   * Projektbeskrivelser hænges op ved tavlerne hver gang vi har projekter, så tankerne bag er tydelige for forældrene, imens projektet løber. * Når huset summer af liv og snak om emnerne – både hos børn og voksne. * Når det på facebook ses at Læreplanstemaet er Natur og Naturfænomener. |

|  |
| --- |
| **Metoder og aktiviteter** |

**Aktiviteter:**

|  |
| --- |
| * Der skal planlægges og udføres 2 projekter i hver afdeling med projektbeskrivelser og –evauleringer. * Det ene årsprojekt *skal* omhandle mad (Fuld Forplejning), eks. hvor kommer maden fra, dufte/smage/føle, fra jord til bord osv. * Temaet for årets Bedsteforældredag skal relatere til Fuld Forplejning – dvs. det, der plantes skal kunne smages (eks. bær, tomater) eller duftes (krydderurter). * Skraldeprojekt – i april indsamles og sorteres skrald i huset og i vores omgivelser; hvad smider vi ud, hvorfor sortere, hvad ødelægger naturen osv. * Besøg på rensningsanlægget i Veksø. Hvad sker der med vandet, når vi har brugt det? * Akvarium opstilles på kommoden ved varmeskabene i børnehaven, dette til forsøg gennem året (haletudser, kryb, skrald eller lign) * Opsamlingsglas med forstørrelseslåg bruges på legepladsen og på ture, så fokus for disse også bliver at finde dyr eller planter eller andet, som skal studeres nærmere eller vises frem hjemme. * Vejret. Vandmåler på legepladsen, samt to termometre, eet i sol og eet i skygge. * Dødebur; hvad sker der med de døde dyr, hvordan ser processen ud? * Eksperimenter; hvad sker der med kendte ting, når de udsættes for forskellige påvirkninger (fysik-fessor). * Geometriske former, tælle, sætte sammen i par. |

**Hvem gør hvad:**

|  |
| --- |
| * Teams i afdelingerne planlægger, udfører og evaluerer projekterne udfra ovenstående. * Læreplangruppen er særligt ansvarlige for at holde fokus på temaet i møder/planlægning. * Den tavle-ansvarlige i afdelingerne har særligt ansvar for at temaet afspejles i tavleplanlægningen. * I efteråret gennemføres quickpoll til forældrene.   De ansatte er meget velkomne til at sparre med Jane, der er uddannet indenfor netop dette område, både i forbindelse med projekter og daglige aktiviteter. |

|  |
| --- |
| **Dokumentation** |

**Evalueringsspørgsmål:**

|  |
| --- |
| * Er projekterne gennemført, med projektbeskrivelser og – evalueringer? * Udtrykker forældrene kendskab til årets læreplanstema? * Ses temaet i tavleplanlægningen? * ’summes’ der vedr. temaet – taler børnene hjemme om projekter/aktiviteterne, udtrykker de at de har lært noget osv. |

**Metode: (vi dokumenterer gennem følgende metode/metoder...)**

|  |
| --- |
| * Offentliggjorte projektbeskrivelser til hvert projekt. * Billeder på facebook af hverdag og aktiviteter – med tekst, der viser sammenhængen med temaet. * Quickpoll i nov/dec ’14. * Evaluering fra Læreplangruppen på projektbeskrivelser og –evalueringer. |

**Indsamling: (Hvordan arbejder vi med dokumentationsmetoden?)**

|  |
| --- |
| * Læreplangruppen tager stilling til ovenstående plan og dokumentationsmateriale i slutningen af 2014. |